stanford-oval/wikipedia huggingface dataset:
แก้งขี้พระร่วง

| แก้งขี้พระร่วง |
| --- | --- |

ใบแก้งขี้พระร่วง

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Cannabaceae
สกุล:: Celtis
สปีชีส์:: C.  timorensis 
ชื่อทวินาม
Celtis timorensis  Span.

ชื่อพ้อง
   Celtis cinnamomea Lindl. ex Planch.  Celtis crenatoserrata Merr.  Celtis dysodoxylon Thwaites  Celtis hamata Blume  Celtis reticulosa Miq.  Celtis waitzii Blume 
แก้งขี้พระร่วง  (ชื่อวิทยาศาสตร์: Celtis timorensis; ตั้งชื่อตามสถานที่ค้นพบที่แรก คือ ติมอร์) เป็นพืชในวงศ์ Cannabaceae หรือวงศ์กัญชา เป็นไม้ยืนต้นที่เนื้อไม้มีกลิ่นเหม็นคล้ายกลิ่นอุจจาระ มีตำนานเล่าไว้ว่าเมื่อพระร่วงหนีขอมจากละโว้ไปสุโขทัยนั้น เมื่อลงพระบังคนหนักแล้วหักกิ่งไม้มาชำระ เสร็จแล้วได้สั่งให้ไม้เป็นขึ้น ไม้นั้นได้แตกกิ่งใบกลายเป็นต้นแก้งขี้พระร่วงนี้
มีชื่อเรียกอื่น ๆ ตามถิ่นว่า ตะคาย, มะหาดน้ำ, เยื้อง, หมอนดง ในภาคกลาง ภาคใต้เรียกว่า ตายไม่ทันเฒ่า จังหวัดนครราชสีมาเรียก ขี้พระร่วง, มันปลาไหล จังหวัดน่านเรียก เช็ดก้นพระเจ้า จังหวัดเชียงใหม่เรียก เช็ดขี้พระเจ้า จังหวัดลำปางเรียก แก้งขี้พระร่วง ที่จังหวัดสุโขทัยเรียก ไม้เช็ดตูดพระร่วง ทั้งนี้เนื่องจากมีกลิ่นเหม็นคล้ายอุจจาระ
ต้นแก้งขี้พระร่วงที่เวียดนาม
แก้งขี้พระร่วง พบในป่าเบญจพรรณ ป่าดิบทางภาคเหนือ ภาคตะวันออก ภาคตะวันออกเฉียงเหนือ และภาคใต้ ของไทย ที่ความสูงจากระดับทะเลปานกลาง 150–600 เมตร ในต่างประเทศพบได้ที่อินเดีย, ศรีลังกา, เอเชียตะวันออกเฉียงใต้, ฟิลิปปินส์ จนถึงเกาะคริสต์มาส และออสเตรเลียทางตอนเหนือ  ปัจจุบันเป็นไม้หายาก พบได้ในป่าดิบแล้งใกล้ลำธาร ในอุทยานแห่งชาติรามคำแหง ในกลางปี พ.ศ. 2559 สำรวจพบเพียงต้นเดียว  จัดเป็นไม้มีเปลือกบาง รากแข็ง ดูแลยาก หากนำไปปลูกมักไม่ค่อยรอด  เนื้อไม้แก้งขี้พระร่วงไม่ได้นำมาใช้ประโยชน์ในการก่อสร้าง แต่มักนำมาปรุงเป็นยาขับพยาธิไส้เดือนในเด็ก ใบฝนคั้นน้ำเป็นยาแก้โรคอหิวา รวมถึงใช้ขับพยาธิในไก่ชน และยังมีความเชื่อแต่โบราณว่า มีความศักดิ์สิทธิ์หากพกติดตัวจะสามารถขับไล่ภูติผีปีศาจได้
เอนาลาพริล

| --- | --- |


ข้อมูลทางคลินิก
ชื่อทางการค้า: Vasotec, Renitec, Enacard, others
AHFS/Drugs.com: โมโนกราฟ
MedlinePlus: a686022
ระดับความเสี่ยงต่อทารกในครรภ์:  D 
ช่องทางการรับยา: รับประทาน
รหัส ATC: C09AA02 (WHO) 
กฏหมาย
สถานะตามกฏหมาย:  In general: ℞ (Prescription only) 
ข้อมูลเภสัชจลนศาสตร์
ชีวประสิทธิผล: 60% (โดยการรับประทาน)
การเปลี่ยนแปลงยา: ตับ (to enalaprilat)
ครึ่งชีวิตทางชีวภาพ: 11 ชั่วโมง (enalaprilat)
การขับออก: ไต
ตัวบ่งชี้
เลขทะเบียน CAS: 75847-73-3 Y
PubChem CID: 5388962
IUPHAR/BPS: 6322
DrugBank: DB00584 Y
ChemSpider: 4534998 Y
UNII: 69PN84IO1A
KEGG: D07892 Y
ChEBI: CHEBI:4784 Y
ChEMBL: CHEMBL578 Y
ECHA InfoCard: 100.119.661 
ข้อมูลทางกายภาพและเคมี
สูตร: C20H28N2O5
มวลต่อโมล: 376.447 g/mol g·mol−1
แบบจำลอง 3D (JSmol): Interactive image
จุดหลอมเหลว: 143 ถึง 144.5 องศาเซลเซียส (289.4 ถึง 292.1 องศาฟาเรนไฮต์)
 SMILES O=C(O)[C@H]2N(C(=O)[C@@H](N[C@H](C(=O)OCC)CCc1ccccc1)C)CCC2 
 InChI InChI=1S/C20H28N2O5/c1-3-27-20(26)16(12-11-15-8-5-4-6-9-15)21-14(2)18(23)22-13-7-10-17(22)19(24)25/h4-6,8-9,14,16-17,21H,3,7,10-13H2,1-2H3,(H,24,25)/t14-,16-,17-/m0/s1 Y Key:GBXSMTUPTTWBMN-XIRDDKMYSA-N Y 
  (verify)
 สารานุกรมเภสัชกรรม
เอนาลาพริล (Enalapril) เป็นยาประเภทเอซีอี อินฮิบิเตอร์ ใช้รักษาโรคความดันโลหิตสูงและบางประเภทของหัวใจล้มเหลวเรื้อรัง    เอนาลาพริลเป็นยาตัวแรกของกลุ่มเอซีอี อินฮิบิเตอร์ ที่มีไดคาร์บอกซิเลต (dicarboxylate) ยาตัวนี้ทำตลาดโดยเมอร์ค & โค. (Merck, Sharp & Dohme) โดยมีชื่อการค้าว่า รีนิเทค® (Renitec®) และ วาโสเทค® (Vasotec®)
พัฒนาการ

เอนาลาพริลถูกพัฒนาขึ้นโดยนักวิจัยของบริษัทเมอร์ค & โค. ซึ่งเป็นส่วนหนึ่งความพยายามที่จะพัฒนาการรักษาโรคความดันโลหิตสูงโดยการปรับระบบ RAAS (renin-angiotensin system หรือ renin-angiotensin-aldosterone)
ความสำเร็จของสควิบบ์ ในการพัฒนาเอซีอี อินฮิบิเตอร์ตัวแรกคือแคปโตพริล ทำให้เกิดแรงกระตุ้นในการวิจัยของเมอร์ค & โค.ที่จะสร้างผลิตภัณฑ์คู่แข่งขึ้นมา และหาทางแก้ไขความบกพร่องของแคปโตพริลที่มีโครงสร้างซัลฟ์ไฮดริล (sulfhydryl) ที่ทำให้เกิดผลข้างเคียงเป็นรสโลหะ (metallic taste)
เอนาลาพริแลต

เอนาลาพริแลต (Enalaprilat) เป็นเอซีอี อินฮิบิเตอร์ที่มีไดคาร์บอกซิเลตตัวแรก ถูกพัฒนาขึ้นมาเพื่อแก้ไขข้อกำกัดของแคปโตพริลด้วยการแทนที่โครงสร้างซัลฟ์ไฮดริลด้วยไดคาร์บอกซิเลต แต่ก็ต้องมีการปรับโครงสร้างพื้นฐานเพื่อให้ฤทธิ์ในการรักษาเทียบเท่ากับแคปโตพริล
เอนาลาพริแลตมีประสิทธิภาพสูงสุดเมื่อให้โดยการฉีดเข้าเส้นเท่านั้น เพราะถ้าให้เป็นยาเม็ดรับประทานจะไอออไนเซชั่นและมีการเปลี่ยนแปลงโครงสร้างทำให้ประสิทธิภาพการรักษาลดลง ด้วยเหตุนี้นักวิจัยของเมอร์ค & โค. จึงได้เอสเตอริฟิเคชั่น (esterification) อีนาลาพริแลตด้วยเอทานอล ได้ตัวยาที่ชื่อ เอนาลาพริล เป็นโปรดรักเมื่อถูกเผาผลาญในร่างกายจะได้อีนาลาพริแลตที่มีประสิทธิภาพในการรักษาสูงสุด
แก้ว

สำหรับความหมายอื่น ดูที่ แก้ว (แก้ความกำกวม)
ตัวหมากรุกที่ทำจากแก้ว
แก้ว หมายถึง วัสดุแข็งที่มีรูปลักษณะอยู่ตัว และเป็นเนื้อเดียว โดยปกติแล้วเกิดจากการเย็นตัวลงอย่างฉับพลันของวัสดุหลอมหนืด ซึ่งทำให้การแข็งตัวนั้นไม่ก่อผลึก ตัวอย่างเช่น น้ำตาลซึ่งหลอมละลายและถูกทำให้แข็งตัวอย่างรวดเร็ว อาจด้วยการหยดลงบนผิวเย็น น้ำตาลที่แข็งตัวนี้จะมีลักษณะเป็นเนื้อเดียว ไม่แสดงให้เห็นถึงลักษณะที่เป็นผลึก ซึ่งสามารถสังเกตได้จากรอยแตกหักซึ่งมีลักษณะละเอียด (conchoidal fracture)
แก้วสามารถที่จะเกิดได้หลากหลายวิธี โดยการที่จะเลือกวัตถุดิบจะต้องมีการคำนวณเพื่อหาปริมาณสารที่ต้องการใช้ใน Batch เนื่องจากสารที่ต้องการใช้ใน Batch จะได้มาจากปฏิกิริยาของวัตถุดิบ โดยในระหว่างการหลอมวัตถุดิบ จะเกิดการเปลี่ยนแปลงทางเคมี และโครงสร้าง โดยจะทำให้เกิดฟองอากาศที่ต้องกำจัดออกไป โดยในผลิตภัณฑ์เชิงพาณิชย์ที่ต้องการการขึ้นรูปทรงที่เฉพาะ จะทำโดยมีการใช้กระบวนการทางความร้อนเข้าช่วย เพื่อกำจัด Stress ที่เกิดขึ้นเนื่องจากการเย็นตัวลงอย่างรวดเร็ว และการปรับปรุงให้แก้วมีความแข็งแกร่งขึ้นโดยการอบเทมเปอร์ (Temper)
แก้วที่จะกล่าวถึงในบทความนี้ จะหมายถึง เฉพาะแก้วที่ทำจาก ซิลิกา (silica)
เนื้อแก้วบริสุทธิ์นั้นจะโปร่งใส ผิวค่อนข้างแข็ง ยากแก่การกัดกร่อน เฉื่อยต่อปฏิกิริยาทางเคมีและชีวภาพ ซึ่งเป็นคุณสมบัติที่ทำให้แก้วนั้นมีประโยชน์ใช้งานอย่างกว้างขวาง อย่างไรก็ตามแก้วนั้นถึงแม้จะแข็ง แต่ก็เปราะแตกหักง่าย และมีรอยแตกที่ละเอียดคม คุณสมบัติของแก้วนี้สามารถเปลี่ยนแปลงได้ง่ายด้วยการผสมสารอื่นลงในเนื้อแก้ว หรือการปรับสภาพด้วยการใช้ความร้อน
แก้วโดยทั่วไปนั้นทำจากซิลิกอนไดออกไซด์ (SiO2-silicon dioxide) ซึ่งอาจอยู่ในรูปของสารประกอบทางเคมีในแร่ควอตซ์ (quartz) หรือในรูป polycrystalline ของทราย ซิลิกาบริสุทธิ์มีจุดหลอมเหลวที่ 2000 °C (3632 °F) เพื่อความสะดวกในกระบวนการผลิต จะมีการผสมสาร 2 ชนิดลงไปด้วย ชนิดแรกคือโซดาแอช (Soda Ash) ซึ่งมีองค์ประกอบหลักคือ โซเดียมคาร์บอเนต (sodium carbonate-Na2CO3) หรือสารประกอบโพแทสเซียม เช่น โพแทสเซียมคาร์บอเนต เพื่อช่วยให้อุณหภูมิในการหลอมเหลวนั้นต่ำลงอยู่ที่ประมาณ 1000~1500 °C แต่อย่างไรก็ตามสารนี้จะส่งผลข้างเคียงทำให้แก้วนั้นละลายน้ำได้ จึงต้องมีการเติมสารอีกชนิด คือ หินปูน ซึ่งมีองค์ประกอบหลักคือ แคลเซียมคาร์บอเนต (calcium carbonate-CaCO3) (เมื่ออยู่ในเนื้อแก้ว จะกลายเป็นแคลเซียมออกไซด์; calcium oxide-CaO) เพื่อทำให้แก้วนั้นไม่ละลายน้ำ
องค์ประกอบของแก้วที่ใช้ทำภาชนะใช้งานโดยทั่วไป เช่น แก้วน้ำ หรือกระจกใส จะมีองค์ประกอบแต่ละตัวโดยประมาณดังนี้

    SiO2 70%

    Na2O 15%

    CaO 8%

    และองค์ประกอบอื่น ๆ อีกเล็กน้อย เช่น MgO, Al2O3, K2O เป็นต้น
อาจมีแก้วพิเศษชนิดอื่น ซึ่งเกิดจากการเติมวัตถุดิบอื่น ๆ ลงไป เพื่อช่วยปรับคุณสมบัติของแก้ว เช่น
เติมตะกั่ว (จากวัตถุดิบเช่น ลิธาจ; Litharge) และกลายเป็น PbO ในเนื้อแก้ว เพื่อให้แก้วหนักขึ้น เนื้อแก้วหยุ่นเหนียวและแวววาว ซึ่งเรียกโดยทั่วไปว่าแก้วคริสตัล
เติมแบเรียมและสังกะสี (BaO, ZnO) เพื่อช่วยทำให้แก้วมีลักษณะคล้ายแก้วคริสตัลโดยไม่ใช้ตะกั่วเป็นต้น
แหล่งข้อมูลอื่น

แม่แบบ:โครงการวิทยาศาสตร์
เวอชวลแอดเดรสสเปซ

เวอชวลแอดเดรสสเปซ (Virtual Address Space: VAS) คือพื้นที่ ที่ระบบปฏิบัติการสร้างขึ้นมาเพื่อให้แต่ละโปรแกรม สามารถทำงานได้
โดยแต่ละโปรแกรมจะมี virtual address space เป็นของตัวเอง
พิสัยที่เป็นไปได้ของ VAS อยู่ที่ขนาดของ pointer เช่น pointer ขนาด 32บิตจะมีพิสัยตั้งแต่ 0x000000 ถึง 0xFFFFFFFF รวมทั้งหมด 4กิกะบิต
address ของแต่ละ virtual address space ไม่ได้แสดงถึง ตำแหน่งของ physical memory แต่ระบบจะเก็บ page table เอาไว้แทน
โดย page table จะถูกใช้แปลง virtual address ไปเป็นตำแหน่งของ physical address อีกที ทำให้โปรแกรมสามารถใช้พื้นที่ได้อย่างต่อเนื่องกันถึงแม้ว่าข้อมูลที่เก็บจริงๆจะไม่ได้ต่อเนื่องกันหรืออยู่ต่างอุปกรณ์กันก็ตาม
ถึงแม้ virtual address space จะมีขนาดใหญ่แต่ก็ไม่ได้ถูกสร้างขึ้นมาจริงทั้งหมดเมื่อต้องการใช้งานพื้นที่บน virtual address space โปรแกรมจะขอให้ระบบปฏิบัติการสร้างพื้นที่ให้
ประโยชน์

โปรแกรมสามารถเข้าถึงข้อมูลขนาดใหญ่บน virtual address ได้อย่างต่อเนื่องกัน แต่ถ้าเป็น physical memory โปรแกรมจะไม่สามารถเข้าถึงข้อมูลขนาดใหญ่อย่างต่อเนื่องได้
โปรแกรมสามารถใช้ memory buffer ที่ใหญ่กว่า physical memory ที่มีอยู่ได้ โดยเมื่อ physical memory มีขนาดเล็ก ตัวจัดการหน่วยความจำ จะบันทึก page ไปยัง disk แทน
โปรแกรมแต่ละโปรแกรมมี virtual address space แยกออกจากกัน
ไมโครซอฟท์วินโดวส์

สำหรับระบบปฏิบัติการวินโดวส์ของบริษัทไมโครซอฟท์ virtual address ของ วินโดวส์ 32บิต โดยปกติจะมีขนาด 4กิกะไบต์ หรือ 2^32 ไบต์ โดยแบ่งเป็นสองส่วน
ส่วนแรกตั้งแต่ 0x00000000 ถึง 0x7FFFFFF เรียกว่า user space 
และอีกส่วนหนึ่งคือ 0x80000000 ถึง 0xFFFFFFFF เรียกว่า system space เว้นแต่จะกำหนดขนาดของ user space ผ่านทาง boot configuration ซึ่งสามารถกำหนดได้สูงสุดถึง 3กิกะไบต์
ส่วน วินโดวส์ 64บิตจะมีขนาด 16อิกซะไบต์ หรือ 2^64 ไบต์ โดย 8เทระไบต์แรกตั้งแต่ 0x000’00000000 ถึง 0x7FF’FFFFFFFF จะถูกใช้สำหรับ user space
แต่สำหรับ system space นั้นจะมีขนาด 248 เทระไบต์เริ่มตั้งแต่ 0xFFFF0800'00000000 ถึง 0xFFFFFFFF'FFFFFFFF
โดยพื้นที่ ที่เหลือนอกจากนี้จะไม่ถูกใช้งาน
เลิฟออร์น็อต

| "Love or not" |
| --- | --- |

เพลงโดยพิจิกา  และ ณรงค์วิทย์ เตชะธนะวัฒน์
จากอัลบั้มเพลงประกอบละคร  คุณสามี(กำมะลอ)ที่รัก
วางจำหน่าย: 12 ธันวาคม พ.ศ. 2555
แนวเพลง: ป็อป
ความยาว: 4:04
ค่ายเพลง: สนามหลวงมิวสิก (จีเอ็มเอ็ม แกรมมี่)
ผู้ประพันธ์เพลง: ณรงค์วิทย์ เตชะธนะวัฒน์

มิวสิกวิดีโอ
"Love or not" ที่ยูทูบ
 
"Love or not" เป็นเพลงประกอบละครโทรทัศน์เรื่อง คุณสามี(กำมะลอ)ที่รัก ทางช่อง 3 ขับร้องโดย พิจิกา และ ณรงค์วิทย์ เตชะธนะวัฒน์ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย เชษฐา ยารสเอก และเรียบเรียงโดย Banana Boat ออกจำหน่ายในวันที่ 12 ธันวาคม พ.ศ. 2555 โดยเนื้อหาเพลงเล่าถึงมุมมองความรักของพระเอก­และนางเอก ที่มีทั้งความเหมือนและความแตกต่างกัน เป็นเพราะความหลังเกี่ยวกับความรักที่ต่าง­คนต่างพบเจอมา ทำให้เกิดความรู้สึกลังเลไม่แน่ใจกับการเร­ิ่มต้นรักครั้งใหม่
การตอบรับ

เพลง "Love or not" ได้คว้าอันดับ 17 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์ ประจำวันที่ 26 มกราคม พ.ศ. 2556
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 17
เบสท์! มอร์นิงมูซูเมะ 1

เบสท์! มอร์นิงมูซูเมะ 1 (ญี่ปุ่น: ベスト！モーニング娘。１) เป็นอัลบั้มรวมเพลงชุดแรกของมอร์นิงมูซูเมะ วางจำหน่ายวันที่ 31 มกราคม พ.ศ. 2544
อัลบั้มนี้ได้รวบรวมเพลงซิงเกิลที่ 0 จนถึง ซิงเกิลที่ 11 รวมถึงเพลงเนเวอร์ฟอร์เก็ท, เพลงแดนซ์สุรุโนะดะ และในอัลบั้มนี้ได้เพิ่มเพลงใหม่ที่มีชื่อว่า "เซย์เยห์! ~มตโตะ มิราเคิลไนท์~"
รายชื่อเพลง

เลิฟแมชีน
ไดเตะ โฮลด์ออนมี!
โคอิโนะ แดนซ์ไซต์
ซัมเมอร์ไนท์ทาวน์
แฮปปีซัมเมอร์เวดดิง
ไอวิช
เร็นไอ เรโวลูชัน 21
เมโมรี เซชุนโนะฮิการิ
มานัตสึโนะโคเซ็น
มอร์นิงคอฟฟี
ฟูรุซาโตะ
เซย์เยห์! ~มตโตะ มิราเคิลไนท์~
แดนซ์สุรุโนะดะ
เนเวอร์ฟอร์เก็ท
ไอโนะทาเนะ
สมาชิก

รุ่นที่ 1
ยูโกะ นากาซาวะ
คาโอริ อีดะ
นัตสึมิ อาเบะ
รุ่นที่ 2
เค ยาซูดะ
มาริ ยางูจิ
รุ่นที่ 3
มากิ โกโต
รุ่นที่ 4
ริกะ อิชิกาวะ
ฮิโตมิ โยชิซาวะ
โนโซมิ สึจิ
ไอ คาโงะ
ไม่มีรายชื่ออยู่ในเครดิตอัลบั้ม
อาซูกะ ฟูกูดะ
อายะ อิชิงูโระ
ซายากะ อิจิอิ
ดูเพิ่ม

รายชื่อผลงานของมอร์นิงมูซูเมะ
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก
เหตุโจมตีในคาบูล เดือนพฤษภาคม พ.ศ. 2560

| เหตุโจมตีในคาบูล เดือนพฤษภาคม พ> ศ. 2560 |
| --- | --- |
เป็นส่วนหนึ่งของ สงครามในอัฟกานิสถาน (พ.ศ. 2558–ปัจจุบัน)
คาบูล ที่ตั้งกรุงคาบูลในประเทศอัฟกานิสถาน
สถานที่: ทางแยกแห่งหนึ่งในคาบูล, อัฟกานิสถาน
วันที่: 31 พฤษภาคม 2560
ประเภท: ระเบิดติดรถ
อาวุธ: ระเบิดติดรถบรรทุก
ตาย: มากกว่า 90 คน
เจ็บ: มากกว่า 463 คน
ผู้ก่อเหตุ: ยังไม่ทราบ
เมื่อวันที่ 31 พฤษภาคม พ.ศ. 2560 เวลาประมาณ 08:25 น. ซึ่งอยู่ในชั่วโมงเร่งด่วนตามเวลาท้องถิ่น (10:55 น. ตามเวลาในไทย) เกิดเหตุระเบิดติดรถที่จัตุรัสซันบักซึ่งเป็นทางแยกที่มีการจราจรคับคั่งแห่งหนึ่งใกล้สถานทูตเยอรมนีในกรุงคาบูล ส่งผลให้มีผู้เสียชีวิตกว่า 90 ราย บาดเจ็บ 463 ราย (ส่วนใหญ่เป็นพลเรือน) และสร้างความเสียหายแก่อาคารหลายแห่งในสถานทูตและบริเวณใกล้เคียง ย่านสถานทูตซึ่งถูกโจมตีในครั้งนี้เป็นพื้นที่ที่มีมาตรการรักษาความปลอดภัยหนาแน่นที่สุดพื้นที่หนึ่งในคาบูล โดยมีกำแพงป้องกันระเบิดสูง 3 เมตร (10 ฟุต) และการเข้าถึงต้องผ่านจุดตรวจหลายแห่ง แรงระเบิดได้ก่อให้เกิดหลุมกว้างประมาณ 4.5 เมตร (15 ฟุต) และลึกประมาณ 3–4 เมตร (10–13 ฟุต)
หน่วยอำนวยการความมั่นคงแห่งชาติซึ่งเป็นหน่วยข่าวกรองของอัฟกานิสถานอ้างว่าเครือข่ายกองโจรฮักกานีเป็นผู้วางแผนเหตุระเบิดดังกล่าว แม้ว่ายังไม่มีกลุ่มใดอ้างความรับผิดชอบว่าเป็นผู้ก่อเหตุ แต่กลุ่มฏอลิบานก็ตกเป็นผู้ต้องสงสัยกลุ่มหนึ่ง อย่างไรก็ตาม ทางกลุ่มได้ปฏิเสธความเกี่ยวข้องและยังประณามการโจมตีครั้งนี้ด้วย
เฮนรี่ พอลสัน

เฮนรี่ เมอร์ริตต์ "แฮงค์" พอลสัน จูเนียร์ (Henry Merritt "Hank" Paulson Jr.) (เกิดเมื่อ 28 มีนาคม พ.ศ. 2489) เป็นรัฐมนตรีกระทรวงการคลังสหรัฐอเมริกา และสมาชิกคณะผู้ว่าการกองทุนการเงินระหว่างประเทศ (IMF Board of Governors) ก่อนหน้านี้ เขาได้ดำรงตำแหน่งประธาน และซีอีโอ ของโกลด์แมน แซคส์ (Goldman Sachs)
เหวิน เสฺว่เอ๋อร์

| เหวิน เสฺว่เอ๋อร์ |
| --- | --- |
เกิด: วันที่ 1 มีนาคม พ.ศ. 2503 (64 ปี) จาง ฮุ่ยอิง ฮ่องกง
อาชีพ: นักแสดง
สังกัด: - อาร์ทีวี  - เอทีวี  - ทีวีบี
เหวิน เสฺว่เอ๋อร์ (จีน: 張惠英) ชื่ออังกฤษ Candy Cheung เป็นนักแสดงหญิงชาวฮ่องกง ที่มีชื่อเสียงโด่งดังและได้รับความนิยมเป็นอย่างสูง ในยุค 70s~80s
เหวิน เสฺว่เอ๋อร์ เป็นนักแสดงหญิงเจ้าบทบาทคนหนึ่ง ที่มีผลงานการแสดง ทั้งในจอแก้ว และจอเงิน (ชอว์บราเดอร์) เธอมีพี่น้องทั้งหมด เจ็ดคน บิดาของเธอชื่อ "จางอวี้" เป็นนักแสดงอุปรากรปักกิ่ง ชาวซานตง ครอบครัวเธอได้ย้ายมาปักหลักฐานที่ฮ่องกง บิดาเธอยึดอาชีพ สอนด้านอุปรากร อยู่แต่ผันแนวไปเป็นแนวอุปรากรกวางตุ้ง เธออยู่ในยุคที่ละครทีวี มักนิยมใช้นักแสดงหญิงหญิงเล่นเป็นตัวละครชายแทน เธอเคยรับบทเป็น อุ้ยเสียวป้อ มาแล้ว ยุคเจียซื่อ เธอมีผลงานการแสดงมากมาย แต่บทบาทที่คนดูชื่นชอบมากที่สุด คือบทเจ้าหญิงน้อย เล่นประกบกับเลสลี่ จาง ในละครเรื่อง นักสู้ผู้พิชิต
ผลงาน > ผลงานโทรทัศน์（ค่ายเจียซือ）

1977年 碧血劍 飾 溫青青 (夏青青)
1977年 紅樓夢 飾 史湘雲
1977年 鹿鼎記 飾 韋小寶（反串）
1977年 武林外史 飾 白飛飛
1977年 白髮魔女傳 飾 鐵珊瑚
1978年 雪山飛狐 飾 程靈素
1978年 流星蝴蝶劍 飾 鳳鳳
1978年 名流情史 (未完成拍攝，播放了若干集)
1978年 風雷第一刀 (未完成拍攝，從未播放) 飾 丁靈琳
จิ้งจอกภูเขาหิมะ นำแสดงโดย เว่ยจื่อหวิน, เหวิน เสฺว่เอ๋อร์ เป็น เที้ยเหล้งซู่,หลี่ทงหมิง, หมี่เซียะ และ ไป่เปียว
ราชายุทธจักร นำแสดงโดย เวยจื่อหวิน, หมี่เซียะ, หลี่ทงหมิง, เหวินเซี๊ยะเอ๋อ เป็น แปะปวยปวย
มังกรหยก ภาค 2 นำแสดงโดย หล่อเล่อหลิน เป็น เอี้ยก้วย, หลี่ทงหมิง เป็น เซียวเหล่งนึ่ง, หมี่เซียะ เป็น อึ้งย้ง, ไป่เปียว เป็น ก๊วยเจ๋ง, เจิ้งอวี้หลิง เป็น กงซุนเล็กงัก, เฉินต๊ะหัว เป็น กงซุนจี้, เหวินเซี๊ยะเอ๋อ เป็น ก๊วยเซียง
ความรักในหอแดง (Dream of the Red Chamber 1977) นำแสดงโดย อู่เว่ยกว๋อ รับบท เจียเป่าอวี้, เหมาซุ่นอวิ๋น รับบท หลินไต้อวี้, หมีเซียะ รับบท เซวี่ยเป่าไช่, เหวิน เสฺว่เอ๋อร์  รับบท สื่อเซียงอวิ๋น, หลี่ทงหมิง  รับบท เจี่ยชีชุน และ เจิ้งอวี้หลิง รับบท ซือฉี
นักสู้ผู้พิชิต (Spirit of the Sword 1978 RTV) มี 20 episodes  กำกับการแสดงโดย เซียวเซิง (Xiao Sheng) นำแสดงโดย เลสลี่ จาง รับบท ฟางเป่าอวี้  หรือ ปึงป้อยี้, เหวิน เสฺว่เอ๋อร์ รับบท องค์หญิงน้อย, เฉินมั่นน่า Chen Man Na  รับบท สุ่ยเทียนชี, หลีเสี่ยวเถียน Li Xiao Tien  รับบท หูปู้โฉว (เพลงนำ Theme song ขับร้องโดย เลสลี่ จาง)
ยอดยุทธจักรมังกรฟ้า (Dragon Strikes 1979) มี 60 episodes กำกับการแสดงโดยเซียวเซิง Siu Sheng ออกฉายที่ฮ่องกงตั้งแต่วันที่ 1 ต.ค. - 22 ธ.ค. 1979 นำแสดงโดย ไป่เปียว Jason Pai รับบท ฉือเท้งฮง (สวีถิงฟง), ว่านจื่อเหลียง Alex Man รับบท เซียนเต็กตี๋ (เจิ้งเต๋อตี้), กู้กวนจง Gu Guanzhong รับบท ฮุ้นปวยเอี้ยง, หวีอันอัน รับบท โป่วเฮียงกุง, เหลียงเสี่ยวหลง หรือ บรู๊ซเหลียง Bruce Liang รับบท เจ้าหนูฟางเจิน, เหวินเสวียเอ๋อ รับบท จูเจ็งเจี่ย (จูจิงเจ้า)
ศึกวังน้ำทิพย์ (It Takes A Thief 1979) ค่าย RTV มี 8 episodes กำกับการแสดงโดย สวี่เค่อ Xu Ke  และไม่ตงสยง Mai Dong Xiong กำกับคิวบู๊โดย เฉิงเสี่ยวตง Cheng Xiao Dong นำแสดงโดย พานจื้อเหวิน รับบท จอมโจรรูปงาม เต้าช่วย หรือ ชอลิ้วเฮียง นั้นเอง, เจิงเจียง  Zeng Jiang รับบท กงปิงเอี้ยน และ เหวินเสวียเอ๋อ  Wen Xueer รับบท เฮยหู่ป๋อ
ศึกสายเลือด ภาค 2 (Dynasty II 1980 RTV) มี 21 episodes กำกับการแสดงโดย เซียวเซิง Siu Sheng นำแสดงโดย ว่านจื่อเหลียง รับบท เฉียนหลงฮ่องเต้/เกาเทียนซื่อ, เลสลี่ จาง รับบท ฟางซื่ออวี้ และ เหวินเสวียเอ๋อ รับบท คงคงเอ๋อ
ไอ้มังกรหมัดสิงโต (Young Wong Fei Hung 1981 RTV) เป็นเรื่องราวของหวงเฟยหง   มี 39 episodesกำกับการแสดงโดย เซียวเซิง Siu Sheng นำแสดงโดย หวงเหยียนเซิน Wong Yuen San, หลีฮั่นฉือ Lai Hon Chi, เว่ยชิวหัว Wei Qiuhua และ เหวินเสวียเอ๋อ Wen Xueer
ผลงาน > ผลงานโทรทัศน์（ค่ายเอทีวี）

1979年 沈勝衣之骷髏殺手 飾 赤仙娃
1979年 浣花洗劍錄 飾 小公主
1979年 情人箭 飾 杜鵑
1979年 俠盜風流 飾 黑琥珀
1979年 天龍訣 飾 朱菁照
1979年 怒劍鳴 飾 郡主
1980年 湖海爭霸錄 飾 千葉子
1980年 驟雨中的陽光飾 棠棠
1980年 大內群英續集 飾 空空兒
1980年 驟雨中的陽光續集 飾 棠棠
1980年 小小心願 飾 湯念嚴 (Kitty)
1981年 少年黃飛鴻 飾 劉巧兒
1981年 武俠帝女花 飾 費貞娥
1981年 對對糊 飾 咖喱雞
1981年 甜甜廿四味 飾 陳細玲 (Cat)
1982年 大將軍 飾 羅新燕
1982年 老婆越老越可愛 飾 鄭小茵
1982年 血債血償 飾 楊泳雪
1982年 家春秋 飾 高淑英
1983年 家姐、細佬、飛髮鋪(第二輯) 飾 彭美拉
1983年 飛躍擂臺
1983年 世界仔
1983年 劍仙李白 飾 趙六妹
1983年 鐵膽英雄 飾 李春花
1984年 琴劍恩仇 飾 段美奴
1984年 霍東閣 飾 沈小玉
1984年 101拘捕令第三輯之勇敢新世界 飾 韋雪英
1985年 四大名捕重出江湖 飾 連秋心
1985年 濟公 飾 顧英紅
1985年 局中局 羅嘉寶
1986年 清末四大奇案之太原奇案 飾 張玉姑
1986年 濟公活佛 飾 秦倩紅
ผลงาน > ผลงานโทรทัศน์（ค่ายทีวีบี）

1990年 劍魔獨孤求敗 飾 柳傲霜
1990年 失職丈夫
1990年 笑傲在明天 飾 許秀芝
1991年 男盜女差 飾 任盈盈
1991年 皇家鐵馬 飾 Grace
2013年 巨輪 飾 繆蘊蘭（Nancy）
2017年 溏心風暴3 飾 跳舞蘭
2018年 逆緣 飾 淑賢
未播映 包青天再起風雲
未播映 解決師
ผลงาน > ภาพยนตร์

1978年 倚天屠龍記 飾 殷離（黃衫女子）
1978年 倚天屠龍記大結局 飾 殷離（黃衫女子）
1978年 蕭十一郎 飾 小公子
1979年 絕代雙驕 飾 鐵心蘭
1980年 背叛師門 飾 石小櫻
1980年 少林与武當 飾 李二環
1980年 壞小子 飾 金鳳
1980年 巡捕房 飾 祈桂香
1981年 碧血劍 飾 溫青青 (夏青青)
1981年 書劍恩仇錄 飾 周綺
1982年 神雕俠侶 飾 郭芙
1982年 俠客行 飾 丁璫
1982年 神經大俠 (改編自《鴛鴦刀》) 飾 任劍飛 (原著：任飛燕)
1982年 癲馬靈猴 飾 李雪兒
1982年 2.5cm 飾 小白菜
1983年 武林聖火令 飾 金蛇童子
1985年 花心紅杏 飾 莎莉
1989年 獵魔群英 飾 阿文
1990年 横衝直撞火鳳凰 飾 珍妮
เหตุโจมตีในค็องส์แบร์ก

| เหตุโจมตีในค็องส์แบร์ก |
| --- | --- |
ค็องส์แบร์กค็องส์แบร์ก (มณฑล Viken)แสดงแผนที่มณฑล Vikenค็องส์แบร์กค็องส์แบร์ก (นอร์เวย์)แสดงแผนที่นอร์เวย์ค็องส์แบร์กค็องส์แบร์ก (ยุโรป)แสดงแผนที่ยุโรป
สถานที่: ค็องส์แบร์ก วีเกิน ประเทศนอร์เวย์
วันที่: 13 ตุลาตม ค.ศ. 2021  ป. 18:12 – 18:47 (CEST UTC+02:00)
ประเภท: การไล่แทงผู้คน
อาวุธ:  ธนู  อาวุธมีคมสองชนิด 
ตาย: 5 คน
เจ็บ: 3 คน
ผู้ต้องหา: เอสเปน แอนเดอร์เซน บรอเตน
ค่าภาระติดพัน: ฆาตกรรม
ในวันที่ 13 ตุลาคม ค.ศ. 2021 เกิดเหตุชายโจมตีเหยื่อจำนวนแปดคนโดยใช้อาวุธหลายชนิดซึ่งรวมถึงธนูในเมืองค็องส์แบร์ก เทศมณฑลวีเกิน ประเทศนอร์เวย์ ราว 70 กิโลเมตร (43 ไมล์) ทางตะวันตกเฉียงใต้ของเมืองหลวง ออสโล มีผู้เสียชีวิตห้าราย และอีกสามคนได้รับบาดเจ็บ ผู้ต้องสงสัยก่อเหตุระบุตัวคือเอสเปน แอนเดอร์เซน บรอเตน (Espen Andersen Bråthen) ชายชาวเดนมาร์กวัย 37 ปี เกิดในนอร์เวย์ และเป็นผู้เปลี่ยนศาสนาเป็นอิสลาม เขาถูกตั้งข้อหาฆาตกรรม
ตำรวจได้รับการแจ้งเตือนครั้งแรกหลังมีผู้รายงานว่าพบบุคคลเดินถือธนูไปมาในเมืองค็องส์แบร์ก ราวเวลา 18:12 น. ตามเวลาท้องถิ่น (เวลาออมแสงยุโรปกลาง)
รายงานระบุว่าผู้ก่อเหตุเริ่มโจมตีครั้งแรกในซูเปอร์มาร์เก็ตคูปเอกซ์ตราในค็องส์แบร์ก ตำรวจระบุว่าเขาเริ่มจากการยิงธนูใส่ผู้คนโดยสุ่ม แต่ธนูไม่โดนใครเลยต่อเนื่อง ผู้ก่อเหตุจึงเปลี่ยนอาวุธอีกสองชิ้นก่อเหตุแทน ส่งผลให้ผู้เสียชีวิตทั้งหมดเสียชีวิตจากถูกของมีคมแทง ไม่ใช่จากธนู ในภายหลังมีผู้เผยแพร่ภาพถ่ายของลูกธนูที่ปักอยู่บนผนังในซูเปอร์มาร์เก็ต หลังก่อเหตุที่ซูเปอร์มาร์เก็ตแล้ว ผู้ก่อเหตุเดินทางออกไปก่อเหตุโจมตีต่อบนท้องถนนและในพื้นที่เขตที่อยู่อาศัย
เสม็ดแดง

| เสม็ดแดง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Myrtales
วงศ์:: Myrtaceae
สกุล:: Syzygium
สปีชีส์:: S.  antisepticum
ชื่อทวินาม
Syzygium antisepticum 

ชื่อพ้อง
   Acmena grata (Wight) Walp.  Calyptranthes aromatica Blume nom. illeg.  Caryophyllus antisepticus Blume  Eugenia antiseptica (Blume) Kuntze  Eugenia collinsae Craib  Eugenia cuprea Koord. & Valeton nom. illeg.  Eugenia glaucicalyx Merr.  Eugenia grata Wight  Jambosa aromatica Miq.  Myrtus quadrangularis Buch.-Ham. ex Duthie  Syzygium glaucicalyx (Merr.) Merr.  Syzygium gratum (Wight) S.N.Mitra  Syzygium ovatifolium Merr. & L.M.Perry 
เสม็ดแดง (ชื่อวิทยาศาสตร์: Syzygium antisepticum ชื่อพ้อง: Syzygium  gratum) หรือ เสม็ดชุน เหม็ดชุน ผักเม็ก ผักเสม็ด ไคร้เม็ด เม็ก เม็ดชุน เสม็ด เสม็ดเขา ยีมือแล เป็นไม้ยืนต้น ไม่ผลัดใบ ขนาดกลางมีความสูงโดยทั่วไป 7 เมตร เรือนยอดเป็นพุ่มกลม ใบอ่อนสีแดง เปลือกสีน้ำตาลแดง แตกสะเก็ดแผ่นบางๆ โคนต้นที่มีอายุมากมักเป็นพูพอน ใบเดี่ยวเรียงตรงข้าม ใบรูปหอกแกมรูปไข่สีเขียว ใบด้านบนเป็นมัน ขอบใบเรียบ ปลายใบแหลม ดอกสีขาว ออกเป็นช่อแบบช่อกระจุกแยกแขนงตามซอกใบและปลายกิ่ง ออกดอกเดือน มีนาคม-เมษายน ผลสีขาวทรงกลมขนาดเล็ก มีเนื้อเมล็ดเดี่ยว ออกผลเดือนพฤษภาคม-มิถุนายน
เป็นพืชที่สามารถพบในป่าดิบแล้งโดยเฉพาะบริเวณชายฝั่ง มีถิ่นกำเนิดในเอเชียตะวันออกเฉียงใต้ภาคพื้นสมุทร ได้แก่ หมู่เกาะสุมาตรา ชวา และเกาะบอร์เนียว พบขึ้นตามป่าธรรมชาติทุกภาคของประเทศไทย สันนิษฐานว่าใช้ในการอ้างอิงเป็นชื่อของเกาะเสม็ด ปัจจุบันหาได้ยากในลักษณะที่เป็นผักสด
ลักษณะทางพฤกษศาสตร์

เสม็ดแดง หรือ Syzygium antisepticum จัดอยู่ในวงศ์ชมพู่ (Myrtaceae) ชื่ออื่น: ผักเสม็ด, ผักเม็ก (นครราชสีมา); ไคร้เม็ด (เชียงใหม่); เม็ก (ปราจีนบุรี); เม็ดชุน (นครศรีธรรมราช); เสม็ด (สกลนคร, สตูล); เสม็ดเขา, เสม็ดแดง (ตราด); เสม็ดชุน (ภาคกลาง); ยีมือแล (มลายู – ภาคใต้)
เป็นไม้ยืนต้น ไม่ผลัดใบ ขนาดกลางมีความสูงโดยทั่วไป 7 เมตร สามารถสูงได้ 10-15 เมตร เรือนยอดเป็นพุ่มกลม เปลือกสีน้ำตาลแดง แตกสะเก็ดแผ่นบางๆ โคนต้นที่มีอายุมากมักเป็นพูพอน
กิ่งอ่อนเป็นสี่เหลี่ยม ใบอ่อนสีแดง ใบเดี่ยวเรียงตรงข้าม ใบรูปหอกแกมรูปไข่สีเขียว ใบด้านบนเป็นมัน ขอบใบเรียบ ปลายใบแหลม
ดอกสีขาว ถึง สีเหลืองอ่อน ออกเป็นช่อแบบช่อกระจุกแยกแขนงตามปลายกิ่งและซอกใบ ช่อดอกยาว 8-12 ซม. ดอกไม่มีก้านดอก ฐานรองดอกรูปถ้วย ปากแคบ ขนาด 4-10 มม. กลีบเลี้ยง 5 แฉก กลีบดอก 5 กลีบ มีเกสรตัวผู้จำนวนมาก ยาว 5-10 มม มักมีดอกดกและดอกบานพร้อมกัน ออกดอกเดือน มีนาคม-เมษายน
ผลสีขาว สีขาวขุ่น ทรงกลมขนาดเล็ก ขนาด 8-12 มม. มีเนื้อเมล็ดเดี่ยว ผลอ่อนสีเขียว ติดผลดกเป็นพวง ผลรสหวาน ออกผลเดือนพฤษภาคม-มิถุนายน
เสม็ดแดง ต่างจาก เสม็ดขาว ที่มีลักษณะทางพฤกษศาสตร์ใกล้เคียงกัน คือ ทรงของใบ เส้นใบ สีของยอดอ่อน สีของเปลือกต้น
การใช้ประโยชน์

ต้นอายุน้อยใช้ปลูกในสวนสมุนไพร ลำต้นที่มีอายุมากใช้ประดับสวน มีผิวที่สวยโดดเด่น ให้ร่มเงาในบ้าน แข็งแรงและดูแลง่าย สามารถเพาะพันธุ์จากเมล็ด และ ขยายพันธุ์ด้วยการตอนกิ่ง
ยอดอ่อน ใบอ่อน มีรสเปรี้ยวอมฝาด ลวก หรือใช้รับประทานเป็นผักสดกับน้ำพริก ขนมจีนหรือข้าวยำ  ในใบเสม็ดแดง (ผักเม็ก) มีสารออกซาเลต (Oxalate) สูง การรับประทานสดหรือจำนวนมากอาจเสี่ยงต่อการเป็นนิ่วในไตได้
ใช้ใบสดตำพอกแก้เคล็ดขัดยอกฟกบวม ตำรับยาพื้นบ้านอีสาน ยอดอ่อน กินเป็นยาขับลม แก้ท้องขึ้น ท้องอืด ท้องเฟ้อในเด็ก
ผลสดสีขาวทรงกลมขนาดเล็ก
เปลือกสีน้ำตาลแดงแตกสะเก็ดเป็นแผ่น
ดอกสีขาวขนาดกระทัดรัดออกเป็นช่อกระจุก